CELEX: 62010CO0194
Language: el
Date: 2011-03-24 00:00:00
Title: Διάταξη του Δικαστηρίου (έκτο τμήμα) της 24ης Μαρτίου  2011. # Robert Nicolaus Abt και λοιποί κατά Hypo Real Estate Holding AG. # Αίτηση για την έκδοση προδικαστικής αποφάσεως: Landgericht München I - Γερμανία. # Αίτηση εκδόσεως προδικαστικής αποφάσεως - Λυσιτέλεια του ερωτήματος - Αναρμοδιότητα. # Υπόθεση C-194/10.

Διάταξη του Δικαστηρίου (έκτο τμήμα) της 24ης Μαρτίου 2011 – Abt κ.λπ. κατά Hypo Real Estate Holding
      (Υπόθεση C‑194/10)
      «Αίτηση εκδόσεως προδικαστικής αποφάσεως – Λυσιτέλεια του ερωτήματος – Αναρμοδιότητα»
      Προδικαστικά ερωτήματα – Αρμοδιότητα του Δικαστηρίου – Όρια – Ερώτημα προδήλως αλυσιτελές (Άρθρο 267 ΣΛΕΕ) (βλ. σκέψεις 36-39)
      Αντικείμενο 
      
         
               Αίτηση εκδόσεως προδικαστικής αποφάσεως – Landgericht München I – Ερμηνεία του άρθρου 297 ΕΚ και του άρθρου 5, παράγραφος
                  1, της οδηγίας 2007/36/ΕΚ του Ευρωπαϊκού Κοινοβουλίου και του Συμβουλίου, της 11ης Ιουλίου 2007, σχετικά με την άσκηση ορισμένων
                  δικαιωμάτων από μετόχους εισηγμένων εταιριών (ΕΕ L 184, σ. 17) – Προθεσμία συγκλήσεως γενικής συνελεύσεως εταιρίας εισηγμένης
                  στο χρηματιστήριο – Εθνική ρύθμιση που παύει να ισχύει κατά την εκπνοή της προθεσμίας μεταφοράς της οδηγίας στην εσωτερική
                  έννομη τάξη και η οποία τάσσει προθεσμία συγκλήσεως γενικής συνελεύσεως συντομότερη από την ελάχιστη προθεσμία που προβλέπει
                  η οδηγία – Διάταξη δυνάμενη να διακυβεύσει σοβαρά το επιδιωκόμενο από την οδηγία αποτέλεσμα, λόγω της εθνικής ρυθμίσεως που
                  προβλέπει ότι ορισμένες αποφάσεις της γενικής συνελεύσεως εξακολουθούν να ισχύουν μετά την καταχώριση τους στο εμπορικό μητρώο,
                  ακόμη και σε περίπτωση ακυρώσεώς τους κατόπιν ένδικης διαδικασίας 
               
            Διατακτικό 
      Το Δικαστήριο της Ευρωπαϊκής Ένωσης δεν είναι αρμόδιο να αποφανθεί επί του πρώτου προδικαστικού ερωτήματος που υπέβαλε το
         Landgericht München I.